ΦΩΣ ΣΕ ΔΡΑΣΗ

Ο πόνος ως πύλη σοφίας
2016-02-07 11:00 - 13:30 (Europe/Athens) | Polis Art Cafe, Greece
” Ρωτάμε αν ο άνθρωπος μπορεί να βάλεi τέλος στον πόνο. Υπάρχουν διάφορες απαντήσεις για το: πώς να πας πέρα απ’ αυτόν, πώς να τον εκλογικεύσεις, πώς να τον καταπνίξεις, πώς να ξεφύγεις απ’ αυτόν. Εδώ, όμως, ζητάμε κάτι τελείως διαφορετικό: όχι να τον καταπνίξουμε, όχι να τον αποφύγουμε, όχι να τον εκλογικεύσουμε, αλλά όταν υπάρχει ο πόνος να μένουμε ολοκληρωτικά μαζί του, χωρίς καμιά κίνηση της σκέψης, που είναι κίνηση χρόνου και μέτρησης…… Κι εμείς εδώ μιλάμε όχι για αποδοχή ή ανοχή του πόνου, αλλά για να μένουμε ακίνητοι μπροστά στον πόνο• οπότε εμφανίζεται μεγάλη συμπόνια….” Κρισναμούρτι
Ευγενική βιντεοσκόπηση-μοντάζ : Δημήτρης Ποτουρίδης
Διοργάνωση : Κίνηση Πνευματικού Ακτιβισμού “ΦΩΣ ΣΕ ΔΡΑΣΗ” :
www.fossedrasi.gr
Ομάδα του Φιλοσοφικού Καφενείου στο Facebook :
/ 501311993340978
Επικοινωνία : i.avgoustatos@gmail.com

Πίστη. ελπίδα και εμπιστοσύνη
2016-01-10 11:00 - 13:00 | Polis Art Cafe, Greece
Πρώτη συνάντηση του Φιλοσοφικού Καφενείου της Πόλης για το 2016. Θα μιλήσουμε για τη σημασία της πίστης , της ελπίδας και της εμπιστοσύνης στη ζωή μας.Όπως πάντα η είσοδος είναι ελεύθερη !

Η στρατηγική του νου που οδηγεί στην Ευτοπία
2016-01-09 11:00 - 13:00 | Hilton Athens, Greece
Η παρουσίαση θα γίνει από τον ψυχίατρο-ψυχοθεραπευτή Ιωάννη Αυγουστάτο στα πλαίσια του “InspireYourLife By MoneyShow”. Είναι το βράδυ 8.00 μμ-9.00μμΕίσοδος ελεύθερη – Hilton Athens, αίθουσα Σαντορίνη 5-6 ημιόροφος. Ευτοπία είναι ο καλύτερος δυνατός τόπος στον οποίο θα μπορούσαμε να ζούμε, εδώ και τώρα, αν υπήρχε η κατάλληλη συνειδητότητα και βούληση. Με την έννοια αυτή τη διακρίνουμε ξεκάθαρα από τις φανταστικές Ουτοπίες των λογοτεχνών. Σήμερα η επιστήμη διαθέτει την τεχνογνωσία που θα της επέτρεπε να μετατρέψει τη Γη σε ένα πραγματικό παράδεισο. Αυτό που της λείπει είναι η συνειδητοποίηση της ολιστικότητας των προβλημάτων, αλλά και των λύσεων ! Η στρατηγική διεύρυνσης των ανθρώπινων ικανοτήτων , πέρα από τα στενά όρια του πεπερασμένου εγωικού νου, μπορεί να ανοίξει τεράστιες δυνατότητες βιώσιμης ανάπτυξης και να εξασφαλίσει ένα φωτεινό μέλλον για όλους.

Παρουσίαση των βασικών αρχών του Ταοϊσμού
2015-12-20 17:00 - 19:30 | Polis Art Cafe, Greece
Παρουσίαση των βασικών αρχών του Ταοϊσμού από τον Ιωάννη Αυγουστάτο και τον Ευγένιο Γιαρένη (συγγραφέα του “Κατανοώντας το ΤΑΟ ΤΕ ΤΣΙΝΓΚ”). Στην παρουσίαση, μεταξύ άλλων αναλύθηκαν οι ακόλουθες βασικές αρχές του Ταοϊσμού : 1) Ενότητα – Tàiyī 太一 2) Αρμονία – Tàihé 太和 3) Αλλαγή – Yì 易 : a)Αλλαγή, b) Χάος, c) Προσαρμογή 4) Αυθορμητισμός – Zìrán 自然 – Αντικομφορμισμός 5) Μη εμπλοκή – Wúwéi 无为 – Δράση της μη Δράσης Επεξεργασία βίντεο : Ματίνα Φουρτούνη Επικοινωνία : i.avgoustatos@gmail.com Facebook : / ioannis.avgoustatos1 https://www.youtube.com/audiolibrary/…Zen Valley, Josh Kirsch , youtube audio library

Ο φόβος της αλλαγής
2015-12-06 11:00 - 13:30 | Polis Art Cafe, Greece
Ενδέκατη συνάντηση του Φιλοσοφικού Καφενείου της Πόλης με ένα θέμα εξαιρετικής σπουδαιότητας.Είσοδος ελεύθερη

Αυτογνωσιακή Ψυχοθεραπεία
2015-11-22 12:30 - 13:10 | Divani Caravel Hotel, Greece
Αίθ. – Horizon 9ος όρ.7o Therapy Planet Festival#Ψυχοθεραπεία είναι η θεραπεία με #ψυχολογικά μέσα η οποία αποσκοπεί:στην αφαίρεση, μετατροπή ή επιβράδυνση της εξέλιξης υπαρχόντων συμπτωμάτων,στη μεταβολή διαταραγμένων διαδικασιών συμπεριφοράς,στην προαγωγή θετικής ανάπτυξης και εξέλιξης της προσωπικότητας.» Σ’ αυτόν τον ορισμό κατέληξε ο #Wolberg, αφού ανέλυσε διεξοδικά 39 ορισμούς της #ψυχοθεραπείας.Σύμφωνα με τον τρίτο στόχο, η ψυχοθεραπεία δεν είναι μόνο μια διαδικασία για να μειώνει τα βάσανα της ζωής, αλλά και για να βελτιώνει την ποιότητα της ζωής. Όπως θα έλεγε ο Επίκουρος για την επίτευξη του ηδέως ζην, που είναι συνώνυμο με την αταραξία, την αοχλησία και την ευδαιμονία.Μ’ αυτή την οπτική, αντικαθιστώντας το συνθετικό «#θεραπεία» (που υποδηλεί ασθένεια) με εκείνο της «ανάπτυξης», μπορούμε να ισχυριστούμε ότι όσο πιο υγιής είσαι τόσο πιο πολύ ωφελείσαι από αυτή την πλευρά της ψυχοθεραπείας.Το περίφημο «#Γνώθι σ’ αυτόν» σημαίνει στην πραγματικότητα γνώρισε ποιος δεν είσαι! Όλα αυτά που μπορεί να μάθει κανείς για τον εαυτό αφορούν περισσότερο την προσωπικότητα και λιγότερο τον πραγματικό Εαυτό !Θα έπρεπε συνεπώς να λέγεται «###προσωπογνωσία» και όχι αυτογνωσία. Αυτό που είμαστε είναι Μυστήριο που βιώνεται, αλλά δεν περιγράφεται.Η #Δελφική #Αυτογνωσία στοχεύει στην ευδαιμονία, που προϋποθέτει τον δαήμονα άνθρωπο, τον ειδήμονα, τον γνώστη (εκ του δαίω, μανθάνω, εξ ου και ο σοφός δαίμων του Σωκράτη), τον έμπειρο επιστήμονα του Εσωτερικού Διαστήματος.Για πολλά χρόνια κατεύθυνα χωριστά Ομάδες Αυτογνωσίας και #Ομαδικής #Ψυχοθεραπείας. Αυτές οι δύο εργασίες δεν είναι ξένες η μία προς την άλλη, αλλά αλληλοσυμπληρώνονται. Έτσι θα λέγαμε ότι η #ψυχοθεραπεία έχει αυτογνωσιακά στοιχεία και η αυτογνωσία είναι σε κάποιο βαθμό# ψυχοθεραπευτική.Πολλοί ασθενείς μου έμπαιναν σε κάποια φάση της διαδρομής τους σε μια #αυτογνωσιακή #Ομάδα, ενώ κάποιος που ξεκίναγε με την αυτογνωσία είχε συχνά την ανάγκη να δουλέψει ορισμένα προσωπικά του θέματα, που ξέφευγαν από τα συνηθισμένα πλαίσια της αυτογνωσίας.Η παρατήρηση αυτή με οδήγησε στη δημιουργία ενός νέου συστήματος που συγκεραίνει αρμονικά την ψυχική θεραπεία με την #αυτοανάπτυξη. Με το νέο μέσον μπορούν να αντιμετωπιστούν τα ψυχικά προβλήματα ενός ατόμου, ενώ ταυτόχρονα μπορεί να ανακαλύπτει τις βαθύτερες και υγιείς πλευρές του εαυτού του.Η μέθοδος έχει δοκιμαστεί με επιτυχία τα τελευταία δέκα χρόνια και προσφέρεται τόσο σε ατομικές συνεδρίες όσο και Ομαδικές συναντήσεις.Για περισσότερες πληροφορίες: http://festival.therapyplanet.gr/

Πνευματική Εξέγερση
2015-11-15 17:00 - 20:00 | Polis Art Cafe, Greece
Ομιλία-συζήτηση του ψυχιάτρου-ψυχοθεραπευτή και ιδρυτή της Κίνησης Πνευματικού Ακτιβισμού “ΦΩΣ ΣΕ ΔΡΑΣΗ”,Γιάννη Γ.Αυγουστάτου.Είσοδος ελεύθερη“Δεν υπάρχει μόνο μια ποσοτική διαφορά μεταξύ των πνευματικά εξεγερμένων και των κοινών επαναστατών, υπάρχει επίσης μια ποιοτική διαφορά. Ο επαναστάτης αποτελεί μέρος της πολιτικής . Η κατανόησή του είναι ότι η αλλαγή της κοινωνικής δομής είναι αρκετή για να αλλάξει τον άνθρωπο. Ο εξεγερμένος είναι ένα πνευματικό φαινόμενο. Η προσέγγισή του είναι πρωταρχικά ατομική. Το όραμά του είναι ότι αν θέλουμε να αλλάξουμε την κοινωνία, πρέπει να αλλάξουμε το άτομο.Η κοινωνία, όπως οι λέξεις πλήθος, λαός , έθνος, είναι μια αφηρημένη έννοια και όχι μια πραγματική οντότητα. Μόνο το άτομο έχει μια ψυχή, και τη δυνατότητα της εξέλιξης, της αλλαγής, της μεταμόρφωσης. Ως εκ τούτου, η διαφορά είναι τεράστια. Ο εξεγερμένος αποτελεί την ουσία της πνευματικότητας. Αυτός φέρνει στον κόσμο μια αλλαγή της συνειδητότητας – και αν η συνειδητότητα αλλάξει, τότε η δομή της κοινωνίας είναι υποχρεωμένη να την ακολουθήσει. Αλλά το αντίστροφο δεν είναι σωστό – και έχει αποδειχθεί από όλες τις επαναστάσεις, επειδή έχουν όλες αποτύχει. Καμία επανάσταση δεν έχει ακόμη πετύχει να αλλάξει τον άνθρωπο, αλλά φαίνεται ότι ο άνθρωπος δεν έχει επίγνωση του γεγονότος.Αυτός εξακολουθεί να σκέφτεται με όρους επανάστασης, της αλλαγής της κοινωνίας, της αλλαγής της κυβέρνησης, της αλλαγής της γραφειοκρατίας, της αλλαγή της νομοθεσίας, των πολιτικών συστημάτων. Φεουδαρχία, καπιταλισμός, κομμουνισμός, σοσιαλισμός, φασισμός, είναι όλα με το δικό τους τρόπο επαναστατικά. Όλα έχουν αποτύχει, και απέτυχαν εντελώς, γιατί ο άνθρωπος έχει παραμείνει ο ίδιος”.Όσσο , The Rebel ( Ο Εξεγερμένος)Talks given from 01/06/87 to 25/02/87

Μοναξιά και μοναχικότητα
2015-11-01 11:00 - 13:30 | Polis Art Cafe, Greece
Συνάντηση του Φιλοσοφικού Καφενείου της Πόλης για τον μήνα Νοέμβριο.Είσοδος ελεύθερη” Η μοναξιά είναι η σκιά της εγωικής ματαιοδοξίας και της χωριστικότητας, που δεν ξεπερνιέται με την πυρετώδη κίνηση του νου”.Κρισναμούρτι” Eίσαι μόνος. Είσαι η μοναχικότητα και δεν υπάρχει κανείς που να μπορεί να μολύνει ή να διαφθείρει αυτή τη μοναχικότητα: είναι απόλυτη αγνότητα, αθωότητα και ομορφιά. Αυτή η μοναχικότητα είναι διαλογισμός”.Όσσο

Αυτογνωσία και κοινωνική δράση
2015-10-24 17:00 - 20:00 | Europe Direct, Greece
ΕΙΣΟΔΟΣ ΕΛΕΥΘΕΡΗ, ΜΕ ΣΕΙΡΑ ΠΡΟΣΕΛΕΥΣΗΣ – Europe Direct, Κεντρο Ευρωπαικης Πληροφορησης Δημου Αθηναιων Είναι αναμφισβήτητη η ευεργετική επίδραση της αυτογνωσίας στην ψυχική ισορροπία και την ευεξία του ατόμου. Αυτή η εναρμόνιση μπορεί να έχει θετικό αντίκτυπο και στο άμεσο περιβάλλον του, αλλά δεν είναι τόσο ισχυρή , από μόνη της, για να φωτίσει τα πυκνά σκοτάδια που μας κυκλώνουν. Απαιτείται ανάληψη της προσωπικής ευθύνης εκάστου πολίτη και αλτρουιστική συνεργασία για τη μη βίαιη μεταμόρφωση της κοινωνίας σε όλους τους τομείς.Παρουσίαση-συζήτηση με τον Γιάννη Αυγουστάτο,ψυχίατρο-ψυχοθεραπευτή και ιδρυτή της Κίνησης Πνευματικού Ακτιβισμού “ΦΩΣ ΣΕ ΔΡΑΣΗ”.

Ευτυχία και Ευδαιμονία
2015-10-04 11:00 - 13:30 | Polis Art Cafe, Greece
Πρώτη συνάντηση του Φιλοσοφικού Καφενείου της Πόλης για την περίοδο 2015-16, που διοργανώνει για δεύτερη συνεχόμενη χρονιά η Κίνηση Πνευματικού Ακτιβισμού “ΦΩΣ ΣΕ ΔΡΑΣΗ”.Η ακαδημαϊκή φιλοσοφία, στην γραφειοκρατική και ιεραρχική δομή του πανεπιστημίου, διδάσκεται ως ιστορία της φιλοσοφίας, παρά ως τέχνη του φιλοσοφείν. Εγκλωβισμένη στον πύργο της εξειδικευμένης ορολογίας της ασχολείται περισσότερο με σχολαστικές ερμηνείες και συγκρίσεις φιλοσοφικών θεωριών, παρά με τους σύγχρονους και ζωτικούς προβληματισμούς των ανθρώπων. Η φιλοσοφία ως τρόπος ζωής, όπως την ενσάρκωσε υποδειγματικά ο Σωκράτης, περικλείει το σκέπτεσθαι άρρηκτα συνδεδεμένο με τη συνεπή συμπεριφορά εντός του κόσμου. Σκοπός του Φιλοσοφικού Καφενείου, που απευθύνεται σε απλούς ανθρώπους, είναι να ξεφύγουμε από τον μουσειακό σεβασμό και τον τυπολατρικό σχολαστικισμό και να ανακαλύψουμε ξανά την ζωντάνια, τη δροσιά και τη δύναμη που κρύβεται κάτω από τον ροζιασμένο κορμό της φιλοσοφικής παράδοσης. Αυτό μπορεί να γίνει μόνο με το μπόλιασμά της στο κουρασμένο σώμα της σύγχρονης πραγματικότητας, με την εφαρμογή της στην καθημερινότητα, για να φωτίσουμε την ατομική πορεία και να ξεπεράσουμε τα κοινωνικά προβλήματα και την παγκόσμια κρίση.Ποτέ δεν είναι πολύ νωρίς ή πολύ αργά για να φιλοσοφήσουμε γιατί ο ανεξέταστος βίος δεν ταιριάζει σε ανθρώπινα όντα.Είσοδος όπως πάντα ελεύθερη !

Η ζωή μετά το σωματικό θάνατο
2015-07-04 10:30 - 12:30
Επιστημονικές αποδείξεις και μαρτυρίες. Περιθανάτιες εμπειρίες. Επικοινωνία με την άλλη πλευρά με παραδοσιακό τρόπο και μέσω της σύγχρονης τεχνολογίας.Είσοδος ελεύθερη – Αβάτων 50, Χαλκίδα (αίθουσα πολιτιστικών εκδηλώσεων)

Η Αγάπη ως Βίωμα της Ενότητας
2014-12-07 11:00 - 13:00 | Polis Art Cafe, Greece
Το Φιλοσοφικό Καφενείο Αθήνας σας προσκαλεί στην τρίτη μας συνάντηση με θέμα «Η Αγάπη ως Βίωμα της Ενότητας», που θα πραγματοποιηθει την Κυριακή 07/12/2014 στο Polis Art Café (Πεσμαζόγλου 5, Αίθριο Στοάς Βιβλίου, Αθήνα).

Από το Εγώ στο Εμείς
2014-11-02 11:00 - 13:00 | Polis Art Cafe, Greece
Το Φιλοσοφικό Καφενείο Αθήνας σας προσκαλεί στη δεύτερη μας συνάντηση με θέμα «Από το Εγώ στο Εμείς», που θα πραγματοποιηθει την Κυριακή 02/11/2014 στο Polis Art Café (Πεσμαζόγλου 5, Αίθριο Στοάς Βιβλίου, Αθήνα).

Πρώτη συνάντηση Φιλοσοφικού Καφενείου Αθήνας: «Φιλοσοφία από τη Θεωρία στην Πράξη»
2014-10-05 11:00 - 13:00 | Polis Art Cafe, Greece
Η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» σας προσκαλεί στα εγκαίνια του Φιλοσοφικού Καφενείου της πόλης (Αθήνας), που αποτελεί μια συνέχεια των Φιλοσοφικών Περιπάτων, τους οποίους έχουμε διοργανώσει με επιτυχία τα τελευταία χρόνια. Το θέμα συζήτησης είναι: «Φιλοσοφία από τη Θεωρία στην Πράξη». Οι συναντήσεις θα πραγματοποιούνται κάθε πρώτη Κυριακή του μήνα, στις 11:00 πμ. Σκοπός αυτών των συναντήσεων δεν είναι η μετάδοση ακαδημαϊκών φιλοσοφικών γνώσεων, αλλά η άμεση διαλεκτική επικοινωνία πάνω σε θέματα που άπτονται της καθημερινότητας.
